సర్వం శక్తిమయం (తెలుగు వెబ్ సిరీస్)

"సర్వం శక్తిమయం" 2023లో నిర్మించిన తెలుగు టెలివిజన్ వెబ్ సిరీస్ .  దీనికి ప్రదీప్ మద్దాలి దర్శకత్వం వహించాడు. ఇది 10 ఎపిసోడ్ లలో 'ఆహా' ఓటిటి వేదికగా తెలుగులో విడుదలైంది. హిందీ తెలుగు లో 'జీ 5'  వేదిక లో విడుదలైంది. 

 నిర్మాణ విశేషాలు  
ఈ వెబ్ సిరీస్ విజయ్, అంకిత్, కౌముది  నిర్మించారు. పూరీ జగన్నాధ్ దగ్గర సహాయకుడుగా పనిచేసిన ప్రదీప్ మద్దాలి దీనికి దర్శకత్వం వహించారు. దీనికి రచయితలు బి.వి.ఎస్. రవి, హేమంత్ మధుకర్. ఇందులో  ప్రియమణి, సంజయ్ సూరి, సమీర్ సోని, ఆశ్లేష్ ఠాకూర్ వంటి వారు నటించారు. అమ్మవారి శక్తి పీఠాల వివరాలు చిత్రీకరించారు. ఒడిశా నుంచి కాశ్మీర్ వరకు పలు ప్రాంతాలలో చిత్రీకరణ జరిపారు.      

18 మహా శక్తి పీఠాలను సందర్శించడానికి తీర్థయాత్రకు బయలుదేరిన ఒక నాస్తికుడు, ఒక కుటుంబం  వ్యక్తిగత ప్రయాణం ఈ వెబ్ సిరీస్ కథా నేపధ్యం.  వ్యాపారవేత్త మాధవ్ సూరి (సంజయ్ సూరి వ్యాసం) తన ఆర్థిక స్థిరత్వాన్ని కాపాడుకోవడానికి కష్టపడుతుండటం, ఈ క్రమంలో అతని భార్య (ప్రియమణి),  ఇద్దరు పిల్లలు (అభయ్ సింహ రెడ్డి,  అశ్లేష ఠాకూర్) అతనికి దూరం అవడం నేపథ్యంలో వారు కలిసి 40 రోజులు పాటు 18 శక్తి పీఠాలు, దేవిసతి 18 పుణ్యక్షేత్రాల ప్రయాణాన్ని ప్రారంభిస్తారు. వారి ఈ ప్రయాణంలో నాస్తికుడు, రచయిత రంజిత్ (సమీర్ సోని) కూడా చేరారు. 

 అంశాలు (ఎపిసోడ్లు) 

 ప్రయాణం ఆరంభం (ది బిగినింగ్ ఆఫ్ జర్నీ)
 జోగులాంబ భ్రమరాంబ
 పురుహూతిక మాణిక్యాంబ
 గిరిజా శృంకళ
 కామాఖ్య మంగళ గౌరీ
 మాధవేశ్వరి విశాలాక్షి
 జ్వాలా శారద
 మహాకాళీ ఏకవీరికా
 మహాలక్ష్మి చాముండేశ్వరి
 కామాక్షి శంకరి 

 కథ 
మాధవ్ ఒక వ్యాపారవేత్త కష్టాల్లో ఉండి  ఆర్థిక సహాయం కోసం అన్వేషణలో ఉంటాడు. 18 మహా శక్తి పీఠాలకు ప్రయాణానికి బయలుదేరాడు. నాస్తికుడు, ప్రపంచ  ప్రఖ్యాత రచయిత అయిన రంజిత్, తన తదుపరి పుస్తకానికి  ప్రేరణగా ఈ పవిత్ర ప్రదేశాలకు వస్తాడు.  మాధవ్ కుటుంబం అలంపురంలో రంజిత్‌ను కలుస్తుంది, అక్కడ ఆర్థిక ఇబ్బందులతో కుటుంబంలో ఉద్రిక్తతలు పెరుగుతాయి. కనగ మాధవ్ ను పట్టుదలతో ఉండమని ప్రోత్సహిస్తుంది, కానీ ప్రియ తన తండ్రి సహాయం కోరుతూ మాధవ్ ను ప్రశ్నిస్తుంది. మాధవ్ తీర్థయాత్ర కొనసాగించాలా లేక హైదరాబాదు‌కు తిరిగి రావాలా అను సందిగ్ధంలో పడతాడు. తరువాత రంజిత్, ఇంకా మాధవ్ కుటుంబం  పిఠాపురం వెళ్తారు. అక్కడ మాధవ్, ప్రియ మధ్య ఉద్రిక్తతల కారణంగా వారి పరిస్థితి అనిశ్చితంగా ఉంటుంది. గిరిజాదేవి ఆలయంలో, మాధవ్ పవిత్ర మట్టిని సేకరిస్తాడు, కారు చెడిపోవడంతో  అడవిలో ఆరోజు వారు మరపురాని రోజుగా గడుపుతారు, కుటుంబ బంధాలు బలపడతాయి. ఇంతలో, అకస్మాత్తుగా ఒక విషయం వెల్లడిఅయి ప్రియ అశాంతికి లోనవుతుంది. గౌహతిలో, ప్రియ, మాధవ్ లు ఆర్థిక విషయాల గురించి వాదించుకుంటారు. వారు రాజశ్యామల హోమం నిర్వహిస్తారు.

వారణాసి చేరుకున్న తర్వాత ఆ కుటుంబ ప్రయాణం ఊహించని మలుపు తిరుగుతుంది. కోల్‌కతాలో, రంజిత్ నాస్తికత్వాన్ని అన్వేషిస్తుండగా, ప్రణవ్ మాయ నుండి ధ్యానం, ప్రేమ గురించి తెలుసుకుంటాడు. ఇంతలో, మాధవ్ కాశ్మీర్‌లోని తీత్వాల్‌లో ఆశించిన ప్రయోజనం పొందుతాడు, అయితే ప్రియ ప్రయాణం కొనసాగించే విషయంలో అనిశ్చితిగా ఉంటుంది.

శాస్త్రవేత్త శివరంజన్‌తో  పరిచయం ద్వారా రంజిత్ ఖగోళ భౌతిక శాస్త్రం, పురాతన విజ్ఞానం మధ్య సంబంధం తెలుసుకుంటాడు. మాధవ్, ప్రణవ్ ఉజ్జయినిలో అఘోరాతో ఉండి శక్తిని అన్వేషిస్తారు, రేవతి మాధవ్ గురించి ప్రియని ప్రశ్నిస్తుంది, అయితే ప్రణవ్ తన తల్లిని విడిచిపెట్టడం గురించి తన తండ్రిని ఎదుర్కొంటాడు. మైసూర్‌లో, మాధవ్, ప్రియ తిరిగి కలుస్తారు. రంజిత్ మానసిక వైకల్యాన్ని తెలుసుకుంటారు. రంజిత్ మాధవ్‌ను కంచిలోని ఆదిశంకరాచార్య ట్రస్ట్‌ను సందర్శించమని ప్రోత్సహిస్తాడు.

రంజిత్ కంచి కామకోటి పీఠానికి తన రాయల్టీలు ఇచ్చేసే విషయం మాధవ్, ప్రియలను ఆశ్చర్యపరుస్తుంది. మాధవ్ పరివర్తన చెంది దీపక్ వ్యాపార ప్రతిపాదనను తిరస్కరిస్తాడు. చివరగా, శ్రీలంకలో, అతను 18 ప్రదేశాల నుండి సేకరించిన మట్టిని సముద్రంలోకి వదలి, ఆధ్యాత్మిక సంతృప్తి పొందుతాడు.

 తారాగణం 

 ప్రియమణి - ప్రియ
 సమీర్ సోని - రంజిత్ 
 సంజయ్ సూరి - మాధవ్ 
 ఆశ్లేషా ఠాకూర్ - కూతురు రేవతి 
 అభయ్ సింహా రెడ్డి - కొడుకు ప్రణవ్ 
 సత్యం తివారీ
 కుషిత కల్లపు
 సుబ్బరాజు
 ఎమిలీ R. అక్లాండ్

 సమీక్షలు, ప్రశంసలు  
OTT ల పోటీ యుగంలో,  10-15 నిమిషాలకు ఒక కుటుంబం మొత్తం కలిసి చూడగలిగే కంటెంట్‌ను కనుగొనడం కష్టం. కథలోని అశాంతిని కళగా చూసే యుగంలో, 'సర్వం శక్తిమాయం' నాకు తాజా గాలిని ఇచ్చింది, ఇది లలితా సహస్రనామంలోని 'దౌర్భాగ్యతూలావాతులాజారా-ధ్వాంత-రవిప్రభా'  అంటే  She is The Wind that uproots the tree of poverty (of thought) and the Sun that brightens the darkness of ageing (rotting of art). అనే వాక్యాన్ని గుర్తు చేసింది.  ఈ 10-ఎపిసోడ్‌ల సిరీస్, వీక్షకుడిని  ప్రస్తుత రాజకీయ సరిహద్దుల వెలుపల ఉన్న లంకలోని శంకరీపీఠం, పాక్ ఆక్రమిత కాశ్మీర్  (POK) లోని శారదపీఠంతో సహా దేశంలోని 18 శక్తి పీఠాల గుండా ప్రయాణం చేయిస్తుంది. 

 మూలాలు 

వర్గం:తెలుగు వెబ్​సిరీస్‌లు